ΕΝΔΕΙΚΤΙΚΕΣ ΣΥΜΒΟΥΛΕΣ ΓΙΑ ΚΑΛΥΤΕΡΗ ΑΝΑΖΗΤΗΣΗ

Το ψάξιμο στο Google αποτελεί καθημερινή συνήθεια για εκατομμύρια ανθρώπους. Πολλές φορές τα χιλιάδες αποτελέσματα σε μια αναζήτηση μας προβληματίζουν.Υπάρχουν όμως κάποιοι απλοί τρόποι για να βρίσκουμε αυτό που θέλουμε σε ελάχιστο χρόνο.

Ας δούμε ενδεικτικά μερικούς:

1) Χρησιμοποιείστε **εισαγωγικά** στην αρχή και το τέλος μιας φράσης . Με αυτόν τον τρόπο θα δείτε στο Google Search μόνο τις σελίδες που έχουν τις συγκεκριμένες λέξεις.

2) Αν δεν θυμάστε ολόκληρη τη φράση που αναζητείτε, βάλτε **αστερίσκο (\*) μεταξύ των εισαγωγικών** για να δείξετε στο Google Search ποιες **λέξεις** είναι **άγνωστες ή μεταβλητές**. Ο αστερίσκος αντικαθιστά την άγνωστη λέξη μέσα σε μια φράση που αναζητούμε και μας δίνει ακριβή αποτελέσματα.

3) Χρησιμοποιείστε το σύμβολο του **«μείον» (–) κολλητά σε μια λέξη την οποία θέλετε να αποκλείσετε** από το αποτέλεσμα των αναζητήσεων.

4) Χρησιμοποιείστε τον όρο “Google site:**διεύθυνση ιστοσελίδας**” εάν ψάχνετε στο Google Search άρθρα μόνο από ένα συγκεκριμένο site.

5) Ψάξτε τα νέα του αιώνα. Το Google News έχει μια λειτουργία η οποία μας επιτρέπει να [βρούμε νέα από τα μέσα του 1880](http://news.google.com/newspapers) από εφημερίδες σε όλο τον κόσμο!

6) Συγκρίνετε τα διατροφικά χαρακτηριστικά φαγητών. Θέλετε να επιλέξετε μεταξύ δύο πιάτων; **Γράψτε το vs. ανάμεσα στα ονόματα τους** και θα δείτε ποιο είναι πιο θρεπτικό.

7) Φιλτράρετε τις αγαπημένες σας συνταγές. Αν ψάχνετε να βρείτε πώς μαγειρεύεται το αγαπημένο σας φαγητό, γράψτε το όνομά του και μετά κλικάρετε την επιλογή Search Tools κάτω από τη μπάρα αναζήτησης και θα μπορέσετε να βρείτε διαφορετικού τύπου συνταγές ανάλογα με τα υλικά.

8) «Γύρετε» την οθόνη σας. Γράψτε τη λέξη **tilt** στο Google Search και θα δείτε την οθόνη σας να γέρνει! Μια λειτουργία την οποία οι μηχανικοί της Google έφτιαξαν προφανώς για πλάκα!

9) **Βρείτε εικόνες χρησιμοποιώντας εικόνες**. Θέλετε να βρείτε πού τραβήχτηκε μια φωτογραφία ή να διαπιστώσετε σε ποια άρθρα στο διαδίκτυο έχουν χρησιμοποιηθεί; Στο Google Images επιλέξτε το εικονίδιο με την κάμερα και είτε γράψτε το URL της εικόνας είτε κάντε την upload από τον υπολογιστή σας.

11) Μάθετε τι σημαίνει μια λέξη. Αν γράψετε τη λέξη **DΕFINE: άγνωστη λέξη** στο Google Search τότε θα πάρετε όλες τις απαντήσεις για μια άγνωστη λέξη ή ακόμη κι ένα ακρωνύμιο.